b'\n_START_ARTICLE_\nValj\n_START_PARAGRAPH_\nV\xc3\xa1lj je geometrijsko telo.\n_START_SECTION_\nKro\xc5\xbeni valj\n_START_PARAGRAPH_\nBeseda valj obi\xc4\x8dajno ozna\xc4\x8duje pokon\xc4\x8dni kro\xc5\xbeni valj - to je telo, ki je omejeno z dvema osnovnima ploskvama in pla\xc5\xa1\xc4\x8dem. Osnovni ploskvi sta skladna in vzporedna kroga. Pla\xc5\xa1\xc4\x8d je kriva ploskev, ki povezuje oboda obeh krogov. \xc4\x8ce pla\xc5\xa1\xc4\x8d razgrnemo v ravnino, dobimo pravokotnik. Pokon\xc4\x8dni kro\xc5\xbeni valj je rotacijsko simetri\xc4\x8den glede na premico, ki jo imenujemo os valja._NEWLINE_Spodnja slika predstavlja mre\xc5\xbeo (pokon\xc4\x8dnega kro\xc5\xbenega) valja:_NEWLINE_Presek valja z ravnino, ki vsebuje os, imenujemo osni presek. Osni presek (pokon\xc4\x8dnega kro\xc5\xbenega) valja je pravokotnik. Valj, ki ima za osni presek kvadrat, imenujemo enakostrani\xc4\x8dni valj._NEWLINE_Po\xc5\xa1evni kro\xc5\xbeni valj ima za osnovno ploskev krog, vendar pa ni rotacijsko simetri\xc4\x8den (zgornja osnovna ploskev ne le\xc5\xbei to\xc4\x8dno nad spodnjo).\n_START_SECTION_\nPosplo\xc5\xa1eni valj\n_START_PARAGRAPH_\nPosplo\xc5\xa1eni valj ima namesto kro\xc5\xbene osnovne ploskve kak drug lik - npr. osnovno ploskev elipti\xc4\x8dne oblike.'